CELEX: 62021TN0517
Language: el
Date: 2021-08-20 00:00:00
Title: Υπόθεση T-517/21: Προσφυγή-αγωγή της 20ής Αυγούστου 2021 — Grieger κατά Επιτροπής

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/25
            
         
      Προσφυγή-αγωγή της 20ής Αυγούστου 2021 — Grieger κατά Επιτροπής
      (Υπόθεση T-517/21)
      (2021/C 422/33)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Vladimir Grieger (Βρυξέλλες, Βέλγιο) (εκπρόσωπος: N. de Montigny, δικηγόρος)
      
         Καθής-εναγόμενη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 29ης Οκτωβρίου 2020·
               
            
                  —
               
               
                  να ακυρώσει, εφόσον κρίνεται απαραίτητο, την απόφαση περί απορρίψεως της διοικητικής ενστάσεως της 11ης Μαΐου 2021·
               
            
                  —
               
               
                  να υποχρεώσει τη διοίκηση να καταβάλει στον προσφεύγοντα-ενάγοντα χρηματική αποζημίωση ίση με το διευθυντικό επίδομα το οποίο θα είχε λάβει από τον επόμενο μήνα της υποβολής του αιτήματός του για τοποθέτηση σε νέα θέση (ήτοι από την 1η Αυγούστου 2020)·
               
            
                  —
               
               
                  να υποχρεώσει τη διοίκηση να αντισταθμίσει τις συνέπειες αυτής της παρανομίας επί των συνταξιοδοτικών δικαιωμάτων του προσφεύγοντος-ενάγοντος, ήτοι τη διαφορά μεταξύ της πραγματικής συντάξεώς του και της συντάξεως την οποία θα είχε λάβει επί του τελευταίου βασικού μισθού, συμπεριλαμβανομένου του διευθυντικού επιδόματος·
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του κατά της αποφάσεως της 29ης Οκτωβρίου 2020 με την οποία απορρίφθηκε η αίτησή του για τοποθέτηση σε νέα, ανώτερη διευθυντική θέση, ο προσφεύγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται πρόδηλη παραβίαση της αρχής της προτεραιότητας και μη τήρηση των δεσμεύσεων τις οποίες είχε αναλάβει η ΑΔΑ στο πλαίσιο της αποφάσεως της 30ής Μαρτίου 2015 να θέσει τον προσφεύγοντα-ενάγοντα στη διάθεση της ομάδας στήριξης της Ουκρανίας (GSU).
               
            
                  2.
               
               
                  Με τον δεύτερο λόγο προβάλλεται παράβαση του καθήκοντος χρηστής διοικήσεως και προσβολή της δικαιολογημένης εμπιστοσύνης του προσφεύγοντος-ενάγοντος, των κεκτημένων δικαιωμάτων του και του καθήκοντος μέριμνας που υπέχει η διοίκηση.